GRADONAČELNIK

KLASA: 320-01/17-01/04

URBROJ: 2133/01-08/06-17-1

Karlovac, 17. veljače 2017. godine

Na temelju članka 44. i 98. Statuta Grada Karlovca (Glasnik Grada Karlovca br. 1/15-potpuni tekst) Gradonačelnik Grada Karlovca 17. veljače 2017. godine donio je slijedeću

**O D L U K U**

**o objavi Javnog poziva za sufinanciranje programa i projekata**

**udruga usmjerenih na suzbijanje ambrozije u 2017. godini**

Članak 1.

Raspisuje se Javni poziv za sufinanciranje programa i projekata udruga usmjerenih na suzbijanje ambrozije u 2017. godini.

Dokumentacija za provedbu Javnog poziva čini sastavni dio ove Odluke.

Članak 2.

Cilj Javnog poziva je odabrati najkvalitetnije prijedloge projekata, programa udruga ili manifestacija čijom provedbom se doprinosi suzbijanju ambrozije na području Grada Karlovca i sufinancirati njihovo provođenje u 2017. godini.

Članak 3.

U Proračunu Grada Karlovca za 2017. god. („Glasnik Grada Karlovca“ br. 18/16), u okviru Programa veterinarsko zdravstvena zaštita na poziciji R0235 - Tekuće donacije za aktivnosti udruga - po natječaju osigurano je 20.000,00 kn.

Članak 4.

Javni poziv s cjelovitom dokumentacijom objaviti će se na službenim mrežnim (web) stranicama Grada Karlovca, [www.karlovac.hr](http://www.karlovac.hr) i mrežnim stranicama Ureda za udruge Vlade Republike Hrvatske.

Članak 5.

Administrativne poslove za potrebe ovog Javnog poziva obavljat će Upravni odjel za poduzetništvo, poljoprivredu i turizam.

Članak 6.

Ova Odluka stupa na snagu danom donošenja, a objavit će se u „Glasniku Grada Karlovca“, bez Dokumentacije za provedbu javnog poziva koja se pohranjuje uz izvornik Odluke.

GRADONAČELNIK

Damir Jelić, prof.

DOSTAVITI:

1. Upravni odjel za poduzetništvo, poljoprivredu i turizam, ovdje

2. Upravni odjel za proračun i financije, ovdje

3. Upravni odjelu za opće poslove, ovdje

4. Pismohrana gradonačelnika, ovdje

5. GGK, ovdje

6. Evidencija, ovdje

7. Pismohrana, ovdje.