

Karlovac, 20. veljače 2017. godine

**Javni poziv za sufinanciranje projekata i programa udruga**

**usmjerenih na suzbijanje ambrozije na području**

**Grada Karlovca u 2017. godini**

**I. UVODNE NAPOMENE**

Grad Karlovac, Upravni odjel za poduzetništvo, poljoprivredu i turizam, poziva udruge koje su programski usmjerene na rad u području ovog Javnog poziva da prijave programe i projekte čijom se provedbom doprinosi suzbijanju ambrozijena području Grada Karlovca.

**II. NAMJENA SREDSTAVA**

Udruge sukladno ovom Javnom pozivu mogu prijaviti programe ili projekte koji se provode na području Grada Karlovca za sljedeće aktivnosti:

1. Organizacija edukacija, radionica, akcija i sl. s ciljem razvijanja svijesti javnosti o štetnim

utjecajima ambrozije, te obvezi i svrsi uklanjanja na svim površinama,

2. Provođenje uklanjanja ambrozije.

**III. VISINA FINANCIJSKE POTPORE**

Ukupno planirana vrijednost Javnog poziva za 2017. godinu **je 20.000,00 kuna**. Najmanji iznos traženih sredstava za financiranje je **1.000.00 kuna**, a najveći **15.000,00 kuna**. U ovom području planira se sklopiti **najmanje 2**, a **najviše 4** ugovora o provedbi projekata.

**IV. ROK PODNOŠENJA PRIJEDLOGA PROJEKTA**

Javni poziv je otvoren od **20. 02. 2017.** do **21. 03. 2017**. godine.

**V. KORISNICI SREDSTAVA**

Prijavu na Javni poziv može podnijeti udruga koja:

- je upisana u Registar neprofitnih organizacija ima sjedište u Karlovcu zaključno s danom objave Javnog poziva,

- je programski usmjerena na rad u području ovog Javnog poziva,

- vodi transparentno financijsko poslovanje u skladu s propisima o računovodstvu neprofitnih

organizacija,

- je ispunila ugovorne obveze prema davatelju financijskih sredstava, te svim drugim davateljima

financijskih sredstava iz javnih izvora.

Udruga mora **prije potpisivanja** **Ugovora** priložiti:

- dokaz o plaćenim doprinosima, porezima i drugim davanjima prema državnom proračunu odnosno potvrdu Ministarstva financija/Porezne uprave o stanju javnog dugovanja za prijavitelja i partnere.

- uvjerenje nadležnog suda, ne starije od tri mjeseca, da se ne vodi kazneni postupak protiv osobe

ovlaštene za zastupanje i voditelja projekta.

Grad Karlovac će **nakon potpisivanja** **Ugovora** ishoditi:

- potvrdu o nepostojanju duga prema Gradu, institucijama i tvrtkama u gradskom vlasništvu.

- uvjerenje nadležnog Ministarstva da osoba ovlaštena za zastupanje i voditelj projekta nisu pravomoćno osuđivani za neko od kaznenih djela iz članka 48. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (NN br. 26/15).

**VI. KRITERIJI ZA DODJELU FINANCIJSKE POTPORE**

Kriteriji za sufinanciranje projekata i programa udruga usmjerenih na suzbijanje ambrozije na području Grada Karlovca u 2017. godini detaljno su opisani u Uputama za prijavitelje.

**VII. NAČIN PODNOŠENJA PRIJEDLOGA PROJEKTA**

Prijedlozi programa/projekata dostavljaju se isključivo na propisanim obrascima koji su, zajedno s Uputama za prijavitelje dostupni na mrežnim stranicama Grada Karlovca [www.karlovac.hr](http://www.karlovac.hr).

Dokumentacija se predaje u zatvorenoj omotnici koja na vanjskoj strani mora sadržavati puni naziv i adresu podnositelja prijave, putem dostavljača, preporučeno poštom ili osobno (predaja u urudžbenom uredu) na sljedeću adresu:

Grad Karlovac

Upravni odjel za poduzetništvo, poljoprivredu i turizam

Ulica Ivana Banjavčića 9**,** 47 000 Karlovac

**„JAVNI POZIV za sufinanciranje projekata i programa udruga**

**usmjerenih na suzbijanje ambrozije na području Grada Karlovca u 2017. godini“**

- “Ne otvarati ”-

**VIII. PROCJENA KVALITETE PROJEKATA, OBJAVA REZULTATA, PRAVO NA**

**PRIGOVOR I POTPISIVANJE UGOVORA**

Postupak zaprimanja, otvaranja i pregleda dostavljenih prijava, procjena prijava, dostava dodatne dokumentacije, ugovaranje, donošenje odluke o dodjeli financijskih sredstava, podnošenje prigovora, postupanje s dokumentacijom kao i indikativni kalendar provedbe Javnog poziva detaljno su opisani u Uputama za prijavitelje.

Razmatrat će se samo projekti koji su pravodobno prijavljeni, te koji u cijelosti zadovoljavaju propisane uvjete Javnog poziva.

**IX. INFORMACIJE**

Sva pitanja vezana uz ovaj Javni poziv mogu se postaviti isključivo elektroničkim putem, slanjem upita na adresu elektronske pošte: [sara.pozar@karlovac.hr](mailto:sara.pozar@karlovac.hr).

U svrhu osiguranja ravnopravnosti svih potencijalnih prijavitelja, davatelj sredstava ne može davati prethodna mišljenja o prihvatljivosti prijavitelja, partnera, aktivnosti ili troškova navedenih u prijavi.